
	KAUNO STALO TENISO KLUBO RAUDONA JUODA
ANTRADIENIO PRO LYGA TURNYRO 

NUOSTATAI
1. Bendrosios nuostatos, trumpa apžvalga
Turnyrą organizuoja ir prizus įsteigė Kaunos stalo teniso klubas Raudona Juoda.
Stalo tenisas - olimpinė sporto šaka, labai populiari ir Lietuvoje. 2011 metų gegužės 25 dieną, Kaune atidarytas naujas ir modernus stalo teniso klubas Raudona Juoda, kuris prisidės, prie sporto šakos populiarinimo.
2. Varžybų tikslas ir uždaviniai
Populiarinti stalo tenisą, kelti stalo tenisininkų meistriškumo lygį, plėtojant kilnius, komunikacinius santykius sporte, išaiškinant stipriausius turnyro žaidėjus.
3. Varžybų organizavimas
Varžybos vyksta kiekvieną antradienį 18.00 val. Stalo teniso klube Raudona Juoda, adresu R.Kalantos g. 30 Kaunas (5 aukštas). Registracija uždaroma kiekvieno antradienio 17:59 val. Turnyre skaičiuojamas STL reitingas (0,5 koeficientas). Moterims žaidžiančioms kartu su vyrais reitingas neskaičiuojamas. 
4. Žaidėjai
Turnyre gali dalyvauti visi norintys stalo teniso žaidėjai nepriklausomai nuo reitingo, amžiaus ar lyties. Siekiant kelti turnyro lygį, žaidėjų registracija turnyre ribojama iki 32 žaidėjų. 
5. Varžybų sistema
Varžybų sistema 32-jų žaidėjų dviejų minusų lentelė, išaiškinamos visos vietos. Varžybų sistema gali keistis, atsižvelgiant į kiekvienų varžybų registruotų dalyvių skaičių. 

Startinis mokestis kiekviename varžybų ture 10 eurų.
6. Apdovanojimas
Jei varžybos organizuojamos vieno finalo principu, tuomet I vieta apdovanojama 25 Eur suma. 
Jei varžybos organizuojamos dviejų finalų principu, tuomet pirmojo finalo I vieta apdovanojama 20 Eur suma, o antrojo finalo I vieta – 10 Eur suma. 
Pastaba. Varžybų sistema parenkama pagal dalyvaujančių sportininkų skaičių.
PAPILDOMAI
1. Sportininkai už savo sveikatą visų varžybų metu atsako patys.
2. Aktualūs ir nuostatuose neaptarti klausimai bus nagrinėjami su varžybų organizatoriais, vyriausiuoju turnyro teisėju.
3. Žaidėjai dalyvaujantys turnyre patys įsipareigoja susipažinti su nuostatais ir savo dalyvavimu patvirtina, jog su jais sutinka ir jų laikosi.
	

	
	


